Diari Oficial de la Generalitat Valenciana


Sumari del DOGV 4756, del 19-05-2004 (2004/4418)

Actuacions de juí de menor quantia número 185/2001. Cèdula de notificació.
--------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4418


Organisme emissor
:   Juzgado de Primera Instància Número 3 d'Elx

Tipus de document
:   Anunci

Actuacions de juí de menor quantia número 185/2001. Cèdula de notificació. [2004/Q4418]
  
Gonzalo de Diego Sierra, magistrat jutge del Jutjat de Primera Instància número 3 d'Elx, fa saber:
  
Que en este jutjat es tramiten actuacions de juí de menor quantia número 185/2001, que se seguixen a instància de Francisco Alfonso Espinosa, representat pel procurador Emigdio Tormo Ródenas, contra la mercantil Tessera Group 2000, SL, en reclamació de quantitat. En estes actuacions s'han dictat les resolucions que, literalment, diuen així:
  
«Sentència
  
Elx, 7 de juliol de 2003
  
El magistrat del Jutjat de Primera Instància número 3 d'Elx i partit judicial (abans Primera Instància i Instrucció número 5) Gonzalo de Diego Sierra, ha vist les presents actuacions del juí de menor quantia número 185/2001, sobre reclamació de quantitat, en virtut de demanda de Francisco-Alfonso Espinosa Albacete, representat pel procurador dels tribunals Alfonso Albacete Manresa, substituït per Emigdio Tormo Ródenas i sota la direcció tècnica del lletrat José Manuel Guillén Albacete, contra la mercantil Teresa Group 2000, SL, en situació processal de rebel·lia.
  
Decisió
  
Que amb l'estimació íntegra de la demanda formulada pel procurador dels tribunals Alfonso Albacete Manresa, substituït per Emigdio Tormo Ródenas, en nom i representació de Francisco-Alfonso Espinosa Albacete, contra la mercantil Teresa Group 2000, SL, condemne la demandada a pagar a l'actor la quantitat de 2.510.134 pessetes (dos milions cinc-centes deu mil cent trenta-quatre pessetes) ?15.086,21 euros (quinze mil huitanta-sis euros i vint-i-un cèntims)?, més els interessos legals reportats per la quantitat esmentada des de la data de la interpel·lació judicial.
  
Condemne la demandada al pagament de les costes processals causades en el present procediment.
  
Esta és la meua sentència, contra la qual s'hi pot interposar, en el termini de cinc dies hàbils des de la notificació a les parts, un recurs d'apel·lació, en els terminis establits en els articles 455 i següents de la Llei d'Enjudiciament Civil, del qual tindrà coneixement l'Audiència Provincial d'Alacant».
  
Igualment s'ha dictat la següent resolució que tot seguit es transcriu:
  
«Interlocutòria
  
Jutge que la dicta: Gonzalo de Diego Sierra
  
Lloc: Elx (Alacant)
  
Data: 12 de març de 2004
  
Antecedents de fet
  
1. En el present juí s'ha dictat sentència en data 7 de juliol passat. En la resolució expressada consta a causa d'una errada mecanogràfica el nom de la mercantil demandada com a Teresa Group 2000, SL i de fet és ?Tessera Group 2000, SL'».
  
Fonaments de dret
  
Únic. L'article 267 de la Llei Orgànica del Poder Judicial disposa que les errades materials manifestes i les aritmètiques es podran rectificar en qualsevol moment. En este cas, pel fet de tractar-se d'una errada merament material que consistix en la incorrecta transcripció del nom de la mercantil demandada, n'és procedent la rectificació.
  
Part dispositiva
  
S'aclarix la sentència de data 7 de juliol de 2003 en el sentit que on diu que la mercantil demandada és ?Teresa Group 2000, SL', ha de dir ?Tessera Group, SL'?.
  
Manera d'impugnació: esta resolució forma part de la sentència de data 7 de juliol de 2003, i el termini per a recórrer-la compta des de la notificació d'esta interlocutòria (article 448.2 LECn).
  
Ho acorda i firma sa senyoria, en done fe. Firma del jutge, firma del secretari».
  
I perquè valga de notificació a la demandada mercantil Tessera Group 2000, SL, expedisc el present edicte.